खेल डेस्क. प्रो रेसलिंग लीग में खेल रहीं एडलिन ग्रे यूं तो अमेरिकी हैं, लेकिन उन्हें भारतीय पहलवानों जैसा ही समर्थन मिल रहा है। अक्सर जब वे किसी भारतीय से दो-दो हाथ कर रही होती हैं तब भी दर्शक उन्हीं को सपोर्ट करते हैं। 3 बार की वर्ल्ड चैम्पियन एडलिन ने अपने समर्थकों को निराश भी नहीं किया है। वे जब-जब मैट पर उतरीं, प्रतिद्वंद्वी को पटकनी देकर ही लौटीं।
> एडलिन (37 लाख) लीग की सबसे महंगी विदेशी पहलवान भी हैं। भारतीयों में भी सिर्फ योगेश्वर (39.70 लाख) और सुशील कुमार (38.20 लाख) को उनसे ज्यादा कीमत मिली है।
इंडिया में नहीं हरा सकी कोई पहलवान
* मुंबई गरुड़ ने उनके लिए 37 लाख रुपए की बोली लगाई थी।
* एडलिन ने भी अपनी टीम को फाइनल में पहुंचाकर कीमत अदा कर दी है।
* मुंबई गरुड़ ने एडलिन को जब ‘आइकॉन प्लेयर’ बनाया तो अधिकतर खेलप्रेमी चौंक गए।
* एडलिन ने मुंबई के दांव को सही साबित किया। वे लीग में 6 मैच जीतने वाली अकेली पहलवान हैं।
> लगातार 5 मेडल
24 साल की एडलिन ने वर्ल्ड चैम्पियनशिप (2011-15) में लगातार 5 पदक (3 गोल्ड) जीते हैं। ऐसा करने वाली महज दूसरी अमेरिकी हैं। उन्हें 2010 में घुटने की सर्जरी के कारण एक साल कुश्ती से दूर रहना पड़ा था।
> 6 साल की उम्र में उतरीं मैट पर
एडलिन 6 साल की उम्र में पहली बार रेसलिंग मैट पर उतरीं। एक साल के भीतर लड़कों के 3 टूर्नामेंट जीत लिए। हाई स्कूल में भी लड़कों से लड़ीं। कुश्ती का सफर यूं ही बना रहा। आज वे 75 किग्रा वर्ग की नंबर-1 रेसलर हैं।
> चार बहनों में दो रेसलर
एडलिन की तीन और बहनें हैं। गैब्रिएला, जिनेवा और इसाबेल। एडलिन की तरह जिनेवा भी पहलवान हैं। दोनों को शुरुआती कोचिंग उनके मामा पॉल डोमोनिको ने दी। पॉल कोलोराडो यूनिवर्सिटी के हेड कोच भी हैं। एडलिन कुश्ती के साथ पढ़ाई में भी व्यस्त हैं। वे डेनवर यूनिवर्सिटी से ग्रैजुएशन कर रही हैं।
आगे की स्ललाइड्स में देखें, वर्ल्ड चैम्पियन रेसलर एडलिन की चुनिंदा स्टाइलिश फोटोज...
hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva mag_Deva hin_Deva hin_Deva hin_Deva kas_Deva